Bernie Sanders
Bernard Sanders (rođen 8. septembra 1941) je američki političar koji trenutno obavlja dužnost saveznog senatora iz države Vermont. Bio je član Predstavničkog doma SAD iz kongresnog okruga države Vermont od 1991. do 2007. i 37. gradonačelnik Burlingtona od 1981. do 1989. Sanders je nezavisni političar s najdužim stažom u kongresnoj historiji SAD, iako je većinu svoje karijere bio u koaliciji s članovima Predstavničkog doma i saveznih senatora Demokratske stranke. On je jedan od dvojice nezavisnih saveznih senatora, zajedno s Angusom Kingom. King je također zajedno s njim u koaliciji sa saveznim senatorima Demokratske stranke. Sanders je zagovaratelj socijaldemokratskih i progresivnih ideja i zakona, kao što je "Green New Deal", te protivnik ekonomskoj nejednakosti i neoliberalizmu. Sebe opisuje kao demokratskog socijalistu, podržava demokratiju na radnim mjestima i hvalio je elemente Nordijskog modela. Neki komentatori su opisali njegovu politiku sličnoj politike "New Deala" predsjednika Franklina D. Roosevelta i ljevičarskog populizma. Mnogi smatraju Sandersa zaslužnim za pomjeranje Demokratske stranke i predsjednika Joea Bidena više prema ljevici političkog spektra.